b'\n_START_ARTICLE_\nPartini\n_START_PARAGRAPH_\nPartini (tudi Parthini ali Partheni; gr\xc5\xa1ko: \xce\xa0\xce\xb1\xcf\x81\xce\xb8\xce\xb7\xce\xbd\xce\xbf\xce\xaf, \xce\xa0\xce\xb1\xcf\x81\xce\xb8\xce\xb9\xce\xbd\xce\xbf\xce\xaf, \xce\xa0\xce\xb1\xcf\x81\xce\xb8\xe1\xbf\x96\xce\xbd\xce\xbf\xce\xb9) so bili verjetno ilirsko pleme, ki je \xc5\xbeivelo na obmo\xc4\x8dju dana\xc5\xa1nje Albanije._NEWLINE_Partini so \xc5\xbeiveli v zaledju mesta Dyrrhachium (dana\xc5\xa1nji Dra\xc4\x8d) proti Skadarskem jezeru. Njihovo ozemlje je bilo klju\xc4\x8dnega pomena za promet (seka ga via Egnatia) in so ga Grki tudi zaradi rudnih le\xc5\xbei\xc5\xa1\xc4\x8d v zaledju kolonizirali \xc5\xbee v 7. stoletju pr. n. \xc5\xa1t. Politi\xc4\x8dna usoda Partinov je bila spremenljiva. Spo\xc4\x8detka so bili pod talvatanskim vodstvom, leta 314 pr. n. \xc5\xa1t so pri\xc5\xa1li pod makedonskim, \xc5\xa1e pozneje, od leta 280 pr. n. \xc5\xa1t. epirskim in nato od leta 230 pr. n. \xc5\xa1t. pod Ilirskim. Partini so skupaj z Iliri pri\xc5\xa1li v spor z Rimom, kar je od leta 230 do 168 pr. n. \xc5\xa1t. pripeljalo do ve\xc4\x8d spopadov, vendar je tudi po porazu bila za Partine politi\xc4\x8dno odlo\xc4\x8dilna njihova lega ob zelo pomembni cesti, saj je bila via Egnatia vitalna voja\xc5\xa1ka zveza iz Italije v Bizanc.'